open-index/open-wikipedia-markdown huggingface dataset:
Euroscola

Projekts *Euroscola* ir iespēja skolām uzzināt par Eiropas integrāciju, pašiem skolēniem to piedzīvojot. Skolēniem no 28 Eiropas Savienības dalībvalstīm tiek dota iespēja uz vienu dienu kļūt par Eiropas Parlamenta deputātiem Parlamenta telpās Strasbūrā, Francijā.  Tas tiek organizēts 20 reizes gadā.

## Mērķis
Eiropas Parlaments "Euroscola" projekts, kurš tika uzsākts 1990. gadā ar mērķi, lai dotu arī skolēniem iespēju līdzdarboties, iesaistīties un identificēt sevi Eiropas institūcijās, izteikt savu viedokli par lēmumiem ES līmenī. Katru gadu šajā programmā iesaistās apmēram 10 000 skolēnu no 28 Eiropas Savienības dalībvalstīm, kuri ir vecumā no 16 līdz 18 gadiem. Projekts "Euroscola" ir ļoti nozīmīgs komunikācijas veids, lai sasniegtu jauniešu auditoriju un to ieinteresētu.

Latvija šajā projektā ir iesaistījusies kopš iestāšanās Eiropas Savienībā - 2004. gada.

## Iespējas
Jauniešiem ir iespēja pavadīt vienu dienu Eiropas Parlamenta Louis Weiss ēkā:
* vienu dienu iejūtoties Eiropas Parlamenta deputāta ādā un iesaistoties ES lēmumu pieņemšanas procesā - debatēs,
* iepazīties un iesaistīties sarunās ar jauniešiem no citām ES dalībvalstīm,
* piedalīties balsošanā, kā arī rezolūciju pieņemšanā par dažādiem ES jautājumiem, 
* nostiprināt savas svešvalodu zināšanas,
* dalīties un iegūt nenovērtējamu pieredzi.

Katram skolēnam tiek dota iespēja izteikties, jo diskusijas starp skolēniem notiek mazās, starptautiskās grupās. Valodas, kurās norisinās sarunas ir angļu, franču un vācu valoda. Iesaistīšanās diskusijās pierāda, ka valodas nav šķērslis, lai spētu veiksmīgi komunicēt savā starpā - tā ir iespēja labāk iepazīt un izzināt citus, un izprast problēmas viņu valstīs.

Piedaloties šajā projektā jaunieši attīsta savas komunikatoru spējas, iemācās sadarboties un pieņemt svarīgus lēmumus. Šis projekts dod skolēniem iespēju iepazīstināt citu valstu pārstāvjus ar savu dzimto valsti, pilsētu un skolu, kā arī uzzināt interesantus faktus par citām valstīm, bagātinot savas kultūrzināšanas.

## Atsauces
Gundars Ignats

**Gundars Ignats** (dzimis 1981. gada 6. aprīlī Valmierā) ir latviešu prozaiķis.

## Biogrāfija
Dzimis Valmierā, mācījās Valmieras Pārgaujas ģimnāzijā. Studēja Latvijas Lauksaimniecības universitātes Ekonomikas fakultātē, neilgu laiku arī Latvijas Universitātes Filoloģijas fakultātē. 2005—2006. gadā Latvijas Rakstnieku savienības kursos "Rakstniecības teorija un prakse" darbojās Prozas meistardarbnīcā pie Paula Bankovska.

2007. gadā viņa stāsts “Bez jakas” ieguva 2. vietu laikraksta „Diena” pielikuma „Kultūras Diena” rīkotajā īsprozas konkursā “Stāstu tramvajs”.
2009. gadā tika izdots G. Ignata stāstu krājums "Bez jakas", kas saņēma laikraksta "Diena" gada balvu kultūrā, žūrijas vērtējumā uzsvērts stāstu "nesteidzīgais un detaļām bagātais vēstījums, spēja gan ironiski, gan nopietni spēlēties ar saturu un formu". 2013. gada nogalē izdots viņa romāns "Pārbaudes laiks".

## Bibliogrāfija
* *Bez jakas* [stāsti]. Rīga: Dienas grāmata, 2009.
* *Pārbaudes laiks* [romāns]. Rīga: Dienas grāmata, 2013.

## Atsauces
Itālijas futbola čempionāta B sērija

**Itālijas futbola čempionāta B sērija** jeb ***Serie B*** (oficiāli ***Lega Calcio Serie B***) ir otra spēcīgākā profesionālā futbola līga Itālijā. Kopumā, šajā līgā spēlē 20 komandas. Nereti šo līgu sauc arī par *"cadetti"*, kas tulkojumā nozīmē "juniori".

## Klubi 2025.—2026. gada sezonā

## Ārējās saites
* Oficiālā vietne
Korveta Urugvaja

**Korveta Urugvaja** () bija Argentīnas vissezonas polārstacija Dienvidsendviču salās Subantarktikā. Izvietota Tules salas dienvidaustrumos Korvetas Urugvajas pussalas ziemeļu krastā pie Kalderas līča. Izveidota 1976. gada novembrī un oficiāli atklāta 1977. gada 18. martā. Nosaukta par godu Argentīnas Kara flotes korvetei *Uruguay*, kas 20. gadsimta sākumā veica vairākas glābšanas (Oto Nordenšelda ekspedīcija) un atbalsta (Žana Batista Šarko ekspedīcija) operācijas Antarktikā, bet vēlāk tika izmantots pirmās Argentīnas polārstacijas Orkadasas izveidē un apgādē. Stacija piederēja Argentīnas kara flotei un galvenās izpētes jomas bija meteoroloģija, okeanogrāfija un glacioloģija.

Folklendu kara laikā polārstacija tika izmantota kā atbalsta punkts argentīniešu uzbrukumam Dienviddžordžijas salai. 1982. gada 20. jūnijā britu spēki ieņēma polārstaciju un piespieda argentīniešus to pamest. 1982. gada decembrī britu kara flotes patruļkuģis *Hecate* staciju sabombardēja, pēc tam, kad atklāja, ka stacijas mastā atkal uzvilkts Argentīnas karogs.

## Atsauces
Supermoto

thumb|300px
**Supermoto** ir motosporta veids, kas ietver sevī braukšanu pa dažāda tipa seguma trases daļām. Supermoto iedalās sporta un ielas moto klasēs. Ar sporta motociklu ir iespējams braukt tikai trasēs, savukārt ielas supermoto ir paredzēts braukšanai satiksmē, tas ir aprīkots ar visu nepieciešamo, lai izietu tehnisko apskati. Supermoto sākotnēji bija tikai kā zvaigžņu šovs, kur labākie braucēji no dažādākajiem motocikla veidiem pārkāpj uz supermoto un mērojas saviem spēkiem speciāli izveidotā trasē. Šobrīd supermoto ir pieejams pilnīgi visiem, kam ir pietiekoši līdzekļi un finanses.

Sacensības parasti notiek kartingu trasēs vai arī sporta trasēs, kur ir pieejama arī *offroad* sekcija. Lielākā daļa supermoto trases sastāv no 50-75% asfalta, atlikušo daļu sastāda zemes posms. Grants posms parasti tiek veidots motokrosa stilā, ar tramplīniem, virāžām, apkārt saliktiem mīkstiem spilveniem, kas pasargā braucējus no traumām. Šis sporta veids ir ļoti fleksibls, trasi var uzbūvēt jebkur, kur ir kaut vai mazs asfalta posms un smilšu kalni. Supermoto sacensības ļoti veiksmīgi norisinās arī pilsētu centros, kur trase tiek veidota pa slēgtām pilsētas ielām.

Supermoto motocikli vienkāršā valodā runājot ir krosa/enduro motocikli ar šosejas riepām, slikiem. Parasti bez šosejas riepām motocikliem tiek veikti daudzi tehniskie uzlabojumi, bet ir iespēja arī braukt tikai uzliekot šosejas riteņus. Braucēji valkā kombinezonus, garus zābakus un krosa ķiveri. Ir arī iespējams braukt motokrosa ekipējumā. Lielākoties daudz kas ir aizgūts no motokrosa un abi sporta veidi ir savā starpā ļoti saistīti. Atšķirībā no citiem motosporta veidiem supermoto uzsvars vairāk tiek likts uz precīzu trajektoriju izbraukšanu un ātrums nav tik liels kā šosejas braukšanā. Ļoti lielas priekšrocības ir motokrosa braucējiem, kas zina pareizās trajektorijas un spēj tās ātri izbraukt.

## Ārējās saites
* FIM Supermoto Pasaules čempionāta  oficiālā mājaslapa
Half Japanese

***Half Japanese*** ir amerikāņu rokgrupa no Uniontowns, Mērilendas. Tā ir izveidota 1975. gadā. Pašlaik grupas sastāvā spēlē Džeds Fērs (vokāls, elektriskā ģitāra), David Fair (vokāls, elektriskā ģitāra), Jason Willett (vokāls, elektriskā ģitāra), Gilles Reider (bungas), John Sluggett (basģitāra, elektriskā ģitāra).

Grupa agrīnajos darbības gados tika asociēta ar Ņujorkas *[[No wave]]* mākslas kustību. Tā tiek arī uzskatīta par viena no pirmajām ASV trokšņu roka grupām.

*Half Japanese* ir ietekmējušies no ļoti dažādiem mūziķiem, tai skaitā avangarda mūzikas komponista The Shaggs un protopanka mūziķes Jonathan Richman. Grupa ir pārņēmusi hārdkora *[[do it yourself]]* ētikas sistēmu.

## Diskogrāfija
### Studijas albumi
* *[[Half Gentlemen/Not Beasts]]* (Armageddon, 1980)
* *[[Loud (Half Japanese album)|Loud]]* (Armageddon, 1981)
* *[[Our Solar System]]* (Iridescence, 1985)
* *[[Sing No Evil]]* (Iridescence, 1985)
* *[[Music To Strip By]]* (50 Skidillion Watts, 1987)
* *[[Charmed Life (Half Japanese album)|Charmed Life]]* (50 Skidillion Watts, 1988)
* *[[The Band That Would Be King]]* (50 Skidillion Watts, 1989)
* *[[We Are They Who Ache with Amorous Love]]* (TEC Tones, 1990)
* *[[Fire In The Sky (Half Japanese album)|Fire In The Sky]]* (Paperhouse, 1992)
* *[[Hot (Half Japanese album)|Hot]]* (Safe House, 1995)
* *[[Bone Head]]* (Alternative Tentacles, 1997)
* *[[Heaven Sent (Half Japanese album)|Heaven Sent]]* (Emperor Jones, 1997)
* *[[Hello (Half Japanese album)|Hello]]* (Alternative Tentacles, 2001)

### Labāko dziesmu izlases
* *Half Alive* (Cassette - live at DC Space and the Red Door, Baltimore
* *50 Skidillion Watts Live* (Calypso Now, 1984)
* *Boo: Live in Europe 1992* (TEC Tones, 1994)
* *Best Of Half Japanese* (Timebomb Japan, 1993)
* *Greatest Hits* 2 CDs / 3 LPs (Safe House, 1995)
* *Best Of Half Japanese Vol. 2* (Timebomb Japan, 1995)

### EP
* "Calling All Girls" (50 Skidillion Watts, 1977)
* *Horrible* (Press, 1982)
* *Real Cool Time/What Can I Do/Monopoly EP* (Overzealous Editions, 1989)
* *Everybody Knows, Twang 1 EP* (Seminal Twang, 1991)
* *4 Four Kids EP* (Ralph, 1991)
* *Postcard EP* (Earl, 1991)
* *Eye of the Hurricane/Said and Done/U.S. Teens are Spoiled Bums/Daytona Beach EP* (1991)

### Singli
* *No Direct Line from my Brain to My Heart/(I Don't Want to Have) Mono (No More)* 7" (50 Skidillion Watts, 1978)
* *Spy* (Armageddon, 1981)
* *How Will I Know* (Press, 1982)
* *U.S. Teens Are Spoiled Bums* (50 Skidillion Watts, 1988)
* *T For Texas/Go Go Go Go* (XXOO Fan Club, 1990)

## Docu
* The Band That Would Be King

## Literatūra
* *Azerrad, Michael*. *[[Our Band Could Be Your Life]]*. New York: Little, Brown, 2001.
* Bio AllMusic

## Ārējās saites
* Oficiālā mājaslapa
19. Latgales policijas bataljons

**19. Latgales policijas bataljons** () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 8. februārī ar iekļaušanu 2. latviešu SS brīvprātīgo brigādē kā 42.  pulka II bataljons.

## Izveidošana
19. Latgales policijas bataljonu saformēja kapteinis Kārlis Porietis 1941. gada 16. decembrī Rīgā. 1942. gada 5. janvārī bataljons ieguva Latgales bataljona nosaukumu un 13. janvārī tā vadību uzņēmās kapteinis Gustavs Praudiņš. Līdz maija sākumam bataljons Rīgā izveda apmācības un pildīja sardžu dienestu, 12. maijā bataljons izbrauca uz fronti 512 vīru sastāvā, vadošais sastāvs bija šāds:

Bataljona komandieris - kapteinis Gustavs Praudiņš

*1. rotas komandieris - kapteinis Kārlis Mihelsons
*2. rotas komandieris - kapteinis Otto Akmeņkalējs
*3. rotas komandieris - virsleitnants Vilis Strazdiņš.

## Dienesta gaitas
thumb|left|350px|19. Latgales bataljona munīcijas noliktava frontē 1942. gadā.
15. maijā bataljons sasniedza Krasnoje Selo staciju un novietojās tuvējā Lemedinjaki sādžā, kur veica īsas apmācības taktikā un vietējos apstākļos. Apmācības tika izvestas līdz jūlija vidum, bataljonam ik pa laikam ciešos zaudējumus no ienaidnieka artilērijas uguns. Nonākot frontes pievārtē bataljons saņēma krievu granātmetējus bez optiskajiem tēmēšanas instrumentiem, tos izdevās sagādāt tikai pēc pulkveža Rūdolfa Kanda iejaukšanās. 

20. jūlijā ienaidniekam izdevās pārraut fronti 21. Liepājas bataljona sektorā un 19. Latgales bataljons, līdz ar 115. vācu policijas bataljonu, 21. jūlijā tika iesaistīts cīņās pārrāvuma likvidēšanai. Šajā kaujā, saskaroties pat ar ienaidnieka tankiem, bataljons savās ugunskristībās nevienu kritušo nezaudēja. Bataljons pēc šīs sadursmes palika frontē, kur notika dzīva artilērijas apšaude; no 18. līdz 25. jūlijam bataljons bija zaudēja 3 kritušos, 4 ievainotos un 4 kontuzētos. 1. augustā pulkvežleitnants Voldemārs Veiss un kapteinis Nikolajs Galdiņš, apmeklējot bataljonu, atveda pavēli pārcelties uz Krasnoje Selo, kā arī solījumu, ka bataljonu drīz sūtīs uz Rīgu pārformēšanai.

thumb|left|350px|Tautas palīdzības zilais autobuss piegādā labdarības veltes 19. Latgales bataljonam 1942. gada 15. oktobrī.
7. augustā par pretvācisku darbību tika arestēts bataljona komandieris kapteinis Gustavs Praudiņš, viņa vietā vadību pārņēma vācu sakaru virsnieks policijas kapteinis Heifelds. 9. augustā bataljons uzsāka atiešanu no ierakumiem, 13. augustā daļa vienību izbrauca uz Rīgu, taču lielākā bataljona daļa, bez štāba, palika frontē un tika pakļauta kādam holandiešu bataljonam. Viss bataljons atkal tika apkopots 24. oktobrī Aleksandrovkas sādžā starp Krasnoje Selo un Puškinu, kur tam tika ierādīts atsevišķs frontes sektors. Frontē bataljons pavadīja visu ziemu, janvāra beigās tika pārcelts uz Dugergofas rajonu.

1943. gada 8. februārī 19. Latgales bataljons tika ieskaitīts 2. latviešu SS brīvprātīgo brigādes 42. ieroču SS grenadieru pulkā kā II bataljons.

## Atsauces
Kāsla metode

**"Kāsla metode"** () ir ASV noziegumu izmeklēšanas komēdijdrāmas seriāls, kura autors ir Endrū Marlovs. Seriālu ASV no  līdz  pārraidīja ABC televīzijas kanāls.

Seriāls ir par Ņujorkas policijas detektīvi Keitu Beketu un romānu rakstnieku Ričardu Kāslu. Viņi kopā izmeklē dažādus neparastus noziegumus, kas tiek pastrādāti Ņujorkā. Seriālam kopumā iznāca 8 sezonas (173 sērijas). Galvenās lomas tajā atveido Natans Filjons, Stana Katiča, Sūzena Salivana, Molija Kvinna, Džons Huertass, Tamala Džonsa, Sīmuss Divers, Rubens Santjago-Hadsons, Penija Džonsone Džeralda.

Latvijā to rādīja TV3 un TV3 Life.

## Ārējās saites
*
Anna Dagda

**Anna Dagda**, īstā vārdā **Olga Taube** (dzimusi 1915. gada 22. janvārī Aizputē, mirusi 1996. gada 27. februārī Stokholmā), bija latviešu dzejniece un kritiķe. Viena no 1944. gada 17. marta Latvijas Centrālās padomes memoranda parakstītājām.

## Biogrāfija
Dzimusi 1915. gada 22. janvārī Aizputē skolotāja Antona Taubes un viņa sievas Emīlijas (dzim. Ērgles) ģimenē. Kopš 1921. gada dzīvoja Ventspilī, tur beidza pamatskolu un vidusskolu. No 1931. gada dzīvoja Rīgā, kur studēja Latvijas Universitātes Baltu filoloģijas fakultātē un līdztekus studijām strādāja par arhivāri, mašīnrakstītāju un korektori apgādā "Valters un Rapa". 1935. gadā parādījās viņas pirmā publikācija. 

Otrā pasaules kara beigās 1944. gadā A. Dagda devās trimdā uz Zviedriju. 1950. gadā iznāca viņas vienīgais dzejoļu krājums "Līdzības". Pēc krājuma izdošanas viņa pārtrauca publicēties, un tā palika vienīgā viņas dzīves laikā izdotā grāmata. Īsi pēc viņas nāves - 1996. gada septembrī - krājumu atkārtoti izdeva Latvijā, Rīgā. Iznākuši arī A. Dagdas "Raksti" 2 sējumos (2001-2005).

Mirusi 1996. gada 27. februārī Stokholmā. Kremēta un apglabāta Stokholmas Meža kapos, bet pēc māsas lūguma tā paša gada 1. septembrī viņas pelnus pārapbedīja Ceraukstes pagasta "Lejenieku" kapsētā līdzās māsas vīram.

## Darbi
* Anna Dagda. *Līdzības*. Stokholma: Jānis Abučs, 1950.
* Anna Dagda. *Līdzības*. Rīga: Preses nams, 1996.
* Anna Dagda. *Raksti: Dzeja, proza, atmiņas*. Rīga: Nordik, 2001.
* Anna Dagda. *Raksti: Vēstules*. Rīga: Nordik, 2005.

## Annas Dagdas prēmija
Pēc dzejnieces nāves tika izpildīta viņas vēlēšanās: viņas uzkrājumus izmantoja dzejas balvas finansēšanai, tāpēc dibināja arī Annas Dagdas fondu, kas rūpējās gan par Dagdas literāro mantojumu, gan par balvas pretendentu izvērtēšanu, balvas piešķiršanu. Balvu piešķira no 1998. līdz 2011. gadam, otrā dzejoļu krājuma manuskriptu konkursa kārtībā, kur anonīmi iesniegtos manuskriptus vērtēja žūrija.

**Balvas laureāti** (iekavās grāmatas izdošanas gads):
# Inguna Jansone - "Šampūns ar balzamu" (1998)
# Māris Salējs - "Mana politika" (2001)
# Inga Gaile - "Raudāt nedrīkst smieties" (2004)
# Andra Manfelde - "Betona svētnīcas" (2008)
# Arvis Viguls - "5:00" (2012)

## Literatūra
* *Ceļojuma pieteikumi Annas Dagdas pasaulē.* Sast. Anda Kubuliņa. Rīga: LU LFMI, 2016.

## Atsauces
Autoceļš 7 (Polija)

|}
|}
Autoceļš **7** ir viens no galvenajiem Polijas autoceļiem. Tas ir 776 kilometrus garš un savieno Žukovo ar Čižni Slovākijas pierobežā. Autoceļš 7 ir arī daļa no Starptautiskā E-ceļu tīkla, autoceļa E77 un E28, un ved cauri piecām Polijas vojevodistēm: Pomožes, Varmijas-Mazūrijas, Mazovijas, Sventokšiskas un Mazpolijas vojevodistei. Šobrīd, vairākos posmos Autoceļa 7 vietā ir izbūvēta Automaģistrāle S7. Laika gaitā plānots visu Autoceļa 7 maršrutu aizstāt ar S7. Posms starp Krakovu un Zakopani bieži tiek dēvēts par *[[Zakopianka]]*. Īsā posmā pie Krakovas, autoceļš seko Automaģistrāles A4 maršrutam. Līdz 2007. gadam Autoceļš 7 bija visbīstamākais autoceļš visā Polijā. 2007. gadā uz autoceļa notika 765 CSN, ar 170 mirušajiem un 1157 cietušajiem. Kopš šī gada negadījumu skaits ir krities, un katru gadu samazinās. Dažviet Autoceļš 7 seko pirmskara vācu Reichsstraße 128 and 130.

## Skatīt arī
* Zakopianka
* Automaģistrāle S7
* Eiropas autoceļš E28
* Eiropas autoceļš E77
* Radomas apvedceļš
* Kelces apvedceļš
* Elblongas apvedceļš

## Ārējās saites
* Informācija par Autoceļu 7

## Atsauces
Stensbijas līgums

thumb|270px|Senās Igaunijas zemes Livonijas krusta karu laikā. Pēc 1238. gada Stensbijas līguma dāņi atguva Rēveles (REVALA), Harijas (HARJU) un Virijas (VIRUMAA) zemes, bet Livonijas ordenis saglabāja Jervas (JÄRVA) zemi.

**Stensbijas līgums** (, ) bija 1238. gada 7. jūnijā Dānijas pilsētā Stensbijā noslēgts izlīgums starp Vācu ordeņa Livonijas atzara (Livonijas ordeņa) mestru Hermani Balki un Dānijas karali Valdemāru II. Pēc līguma nosacījumiem Dānija atguva Zobenbrāļu ordeņa 1227. gadā iekarotās Rēveles, Harijas un Virijas zemes apmēram 12 000 km2 platībā. Livonijas ordenis saglabāja tiesības uz Jervas zemi. 

## Priekšvēsture
1223. gada sākumā sacēlušies igauņi uzbruka Tallinai, gada beigās notika vēl viens krievu un igauņu uzbrukums Tallinai, kuru uzbrucēji arī pēc četru nedēļu aplenkuma nespēja ieņemt.
1224. gadā notika vācu, letu un līvu karagājiens uz Hariju un Jervu, kas beidzās ar miera līguma atjaunošanu ar jerviešiem un viruiešiem. 1227. gada ziemā Romas pāvesta legāts Vilhelms no Modenas vadīja gandrīz 20 000 vācu, līvu un letu karavīru karagājienu uz Sāmsalu un piespieda kristīties visus Sāmsalas iedzīvotājus. Līgumā starp Rīgas bīskapu un dāņu vietvaldi, dāņi atteicās no pretenzijām uz Sāmsalu un Vīku, bet ieguva kontroli pār Rēveles, Harijas, Jervas un Virijas zemēm. Tomēr Zobenbrāļu ordenis nebija mierā ar Igaunijas sadalīšanu un bez pretestības 1227. gadā iekaroja šīs zemes.

## Līguma noslēgšana
Pēc vācu krustnešu un Zobenbrāļu ordeņa sagrāves Saules kaujā un tā palieku pievienošanas Vācu ordenim izveidoja Livonijas ordeni. Dāņu karalis Valdemārs II un Livonijas ordeņa mestrs Hermanis Balke pēc pāvesta legāta Modenas Vilhelma iniciatīvas 1238. gadā noslēdza Stensbijas līgumu, ar kuru Dānija atguva Zobenbrāļu ordeņa  1227. gadā iekarotās Rēveles, Harijas un Virijas zemes.
Lundas arhibīskaps Ufe Trugotsens (*Thrugotsen*) tajā pašā gadā iesvētīja Tallinas bīskapu Torkilu (*Thorkill*, 1238/40-1260).
Tallinas bīskapi

thumb|300px|Tallinas bīskapu katedrāle — Doma baznīca Tallinas Domkalnā
thumb|350px|Rīgas baznīcas provinces (Rīgas metropolijas) aptuvenās robežas 14. un 15. gadsimtā. Rīgas metropolijā ietilpa arī Rēveles diecēze (''Esthland'').

**Tallinas bīskapi** bija Dāņu Igaunijas teritorijā jeb **Rēveles bīskapijā** () rezidējošie Romas katoļu baznīcas bīskapi, kurus kopš 1240. gada iecēla Dānijas karaļi. Pēc tam, kad Dānijas karalis Valdemārs IV Igaunijas ziemeļdaļu pārdeva Livonijas ordenim, Tallinas bīskapi no 1374. gada nomināli pakļāvās Rīgas arhibīskapiem, bet reāli bija pilnīgi atkarīgi no Livonijas ordeņa. Pēdējais Tallinas bīskaps Morics Vrangelis atteicās no bīskapa tiesībām par labu Dānijas princim Magnusam. 

## Dāņu Igaunijas laikā
* Veselīns (*Wesselin*, 1219–1227), dāņu karaļa iecelts Igaunijas bīskaps 
* Torkils (*Thorkill*, 1238/40-1260)
* Trugots (*Thrugot*, 1260/63-1279)
* Johaness (1280–1294)
* Heinrihs (1298–1318)
* Olavs no Roskildes (*von Roskilde*, 1323–1350)

## Livonijas ordeņa laikā
* Ludvigs no Minsteres (*von Münster*, 1352–1389)
* Johaness Rekelings (1390–1403)
* Dītrihs Teodors Tolke (1403–1405)
* Johaness fon Aken-Ahmans (*von Aken-Achmann (Ochmann)*, 1405–1418)
* Arnolds Stoltevets (*Stoltevoet*, 1418–1419)
* Heinrihs Ikšķils (*Uexküll*, 1419–1456)
* Everhards Kalle (*Call*, 1457–1475)
* Ivans Stoltevets (1475–1477)
* Simons fon der Borhs (*von der Borch*, 1477–1492)
* Nikolajs Roddendorps (1493–1509)
* Gotšalks Hagens (1509–1513)
* Kristiāns Černekovs (*Czernekow*, 1513–1514)
* Johaness Blankenfelds (1514–1524) (arī Tērbatas bīskaps un Rīgas arhibīskaps)
* Georgs fon Tīzenhauzens (1525–1530)
* Johaness Roterds (1531–1536)
* Arnolds Annebats (1536–1551)
* Frīdrihs fon Amptens (*von Ampten*, 1551–1557)
* Morics fon Vrangelis (*von Wrangel*, 1558–1560)

## Skatīt arī
* Tērbatas bīskapi
* Rīgas arhibīskapi
* Kurzemes bīskapija
* Livonijas ordeņa mestri
GX1

***GX1*** (sākotnēji ***Inmarsat-5 F1***) ir Apvienotajā Karalistē reģistrēta uzņēmuma *[[Inmarsat]]* piektās paaudzes *Global Xpress* pirmais sakaru pavadonis. Tas paredzēts sakaru nodrošināšanai klientiem Eiropā, Tuvajos Austrumos, Āfrikā un Āzijā. Orbītā pavadonis tika palaists 2013. gada decembrī. 

*Inmarsat-5 F1* izgatavoja ASV uzņēmums *[[Boeing Satellite Systems]]* uz platformas *[[BSS-702HP]]* bāzes. Tā izmēri ir  6,98 х 3,21 х 3,676 m. Pavadonis apgādāts ar ksenona jonu dzinējsistēmu orbitālā stāvokļa uzturēšanai. 

*Inmarsat-5 F1* tika palaists  12:12:00 *[[UTC]]* ar nesējraķeti *[[Proton-M / Briz-M]]* no Baikonuras kosmodroma 200. laukuma 39. palaišanas iekārtas. 9. decembrī 03:42:41 *UTC* pavadonis atdalījās no dzinējbloka *Briz-M*, un tika ievadīts ģeostacionārajā pārejas orbītā.

Ģeostacionārajā orbītā *Inmarsat-5 F1* tika izvietots punktā 62,6° austrumu garuma. Komerciālos pakalpojumus tas sāka sniegt 2014. gada 1. jūlijā.

## Atsauces

## Ārējās saites
* Our satellites Inmarsat 
* Inmarsat-5 Boeing 
* Inmarsat-5 F1 International Launch Services 
* Inmarsat-5 F1, 2, 3, 4 Gunter Dirk Krebs
Mammu, es tevi mīlu

**"Mammu, es tevi mīlu"** ir 2013. gada latviešu drāmas filma, kuras režisors ir Jānis Nords.

Filma ir par trīspadsmit gadus vecu puisi Raimondu un viņa māti. Filmas pirmizrāde notika  Berlīnes kinofestivālā, Latvijā — .

"Mammu, es tevi mīlu" ir saņēmusi vairākus apbalvojumus, tai skaitā Berlīnes kinofestivāla Starptautiskās žūrijas balvu kā labākā pilnmetrāžas spēlfilma. Tāpat tā ir ieguvusi balvas citos kinofestivālos Eiropā, ASV, Āzijā. "Mammu, es tevi mīlu" bija Latvijas nominācija Amerikas Kinoakadēmijas balvai nominācijā "Labākā filma svešvalodā".

## Atsauces

## Ārējās saites
Nokia 1610

***Nokia 1610*** bija Somijas uzņēmuma *[[Nokia]]* mobilais telefons, kas darbojās GSM 900 tīklā. Izlaists 1996. gadā.

Modelim bija monohroms displejs, kurā varēja parādīt divas teksta rindas. 
Telefonā izmantoja kredītkartes lieluma SIM karti.
*Nokia 1610* izmantoja *NiMH* akumulatoru ar ietilpību 600 mAh, bet to varēja nomainīt pret ietilpīgāku akumulatoru ar ietilpību 1200 mAh.
Sākotnējā *1610* versijā nebija paredzēta īsziņu sūtīšanas iespēja, jo tajā laikā tā netika uzskatīta par svarīgu funkciju. Vēlāk SMS funkcija tika iekļauta, un šos modeļus apzīmēja kā ***1610 Plus***.

*Nokia 1610* modifikācijas:
* ***Nokia 1611***, uzlabota versija ar saules bateriju (1997. gads)
* ***Nokia 1620***, speciāli operatoram *[[T-Mobile UK|One2One]]* (1996. gads)
* ***Nokia 1630***, speciāli operatoram *[[Orange (Apvienotā Karaliste)|Orange]]*

## Atsauces

## Ārējās saites

* Nokia 1610 mobilephonehistory.co.uk
Maiks Komodors

**Maikls Komodors** (; dzimis ) ir bijušais kanādiešu hokejists, aizsargs. Karjeras lielāko daļu aizvadījis Nacionālās hokeja līgas klubos Ņūdžersijas "Devils", Kalgari "Flames", Karolīnas "Hurricanes", Otavas "Senators", Kolumbusas "Blue Jackets", Detroitas "Red Wings" un Tampabejas "Lightning". Kopā NHL aizvadījis 484 spēles, 2006. gadā kopā ar "Hurricanes" izcīnot Stenlija kausu. Kanādas hokeja izlases rindās kļuvis par 2007. gada Pasaules čempionu.

## Spēlētāja karjera
Pēc trim NCAA čempionātā aizvadītām sezonām, profesionāļa karjeru Komodors sāka 2000.—01. gada sezonā, kurā aizvadīja 20 spēles NHL kluba Ņūdžersijas "Devils" rindās, pārējo sezonu aizvadot tās AHL fārmklubā Olbani "River Rats". 2002. gada vasarā tika aizmainīts uz Anahaimas "Mighty Ducks", taču tās rindās laukumā nevienā spēlē tā arī nedevās, sezonas otrajā pusē tiekot aizmainīts uz Kalgari "Flames".

2003.—04. gada sezonā Komodors "Flames" sastāvā aizvadīja 12 spēles, taču pēc 2004.—05. gada NHL sezonas lokauta tika aizmainīts uz Karolīnas "Hurricanes". "Hurricanes" rindās Komodoram izdevās nostiprināties, kopā ar klubu 2006. gadā izcīnot arī Stenlija kausu. "Hurricanes" sastāvā Komodors spēlēja līdz 2007.—08. gada sezonas vidum, kad tika aizmainīts uz Otavas "Senators".

2008. gada vasarā Komodors kā brīvais aģents noslēdza piecu gadu līgumu ar Kolumbusas "Blue Jackets", taču pēc 2010.—11. gada sezonas viņa līgums tika izpirkts. 2011.—12. gada sezonu viņš uzsāka Detroitas "Red Wings" sastāvā, taču tad tika aizmainīts uz Tampabejas "Lightning".

2012.—13. gada sezonu aizsargs jau pilnībā aizvadīja AHL, taču tad noslēdza līgumu ar KHL klubu Vladivostokas "Admiral". Pēc "Admiral" sastāvā aizvadītas sezonas noslēdza karjeru.

Kanādas hokeja izlases rindās kļuvis par 2007. gada Pasaules čempionu.

## Ārējās saites
Normālais sadalījums

e^{-\frac{(x - \mu)^2}{2\sigma^2}}
  | cdf        = \Phi\left(\frac{x-\mu}{\sigma}\right) = \frac{1}{2}\left[1 + \operatorname{erf}\left( \frac{x-\mu}{\sigma\sqrt{2}}\right)\right]
  | quantile   = \mu+\sigma\sqrt{2} \operatorname{erf}^{-1}(2p-1)
  | mean       = \mu
  | median     = \mu
  | mode       = \mu
  | variance   = \sigma^2
  | mad      = \sigma\sqrt{2/\pi}
  | skewness   = 0
  | kurtosis   = 0 
  | entropy    = \frac{1}{2} \log(2\pi e \sigma^2)
  | mgf        = \exp(\mu t + \sigma^2 t^2 / 2)
  | char       = \exp(i \mu t - \sigma^2 t^2 / 2)
  | fisher     = \mathcal{I}(\mu,\sigma) =\begin {pmatrix} 1/\sigma^2 & 0 \\ 0 & 2/\sigma^2\end{pmatrix}
\mathcal{I}(\mu,\sigma^2) =\begin {pmatrix} 1/\sigma^2 & 0 \\ 0 & 1/(2\sigma^4)\end{pmatrix}
  | KLDiv      = { 1 \over 2 } \left\{ \left( \frac{\sigma_0}{\sigma_1} \right)^2 + \frac{(\mu_1 - \mu_0)^2}{\sigma_1^2} - 1 + \ln {\sigma_1^2 \over \sigma_0^2} \right\}
  | ES         = \mu - \sigma \frac{\frac{1}{\sqrt{2\pi}} e^{\frac{-\left(q_p\left(\frac{X-\mu}{\sigma}\right)\right)^2}{2}}}{1-p}
}}
**Normālais sadalījums** jeb **Gausa sadalījums** ir viens no nepārtrauktiem varbūtību sadalījumiem. Piemēram, daudzu cilvēku kārtotā eksāmena atzīmes ir sadalītas normāli. Normālajam sadalījumam ir milzīga nozīme statistikā, tāpat tas tiek izmantots dabas zinātnēs un sociālajās zinātnēs, kur reālo gadījuma lielumu sadalījumi nav zināmi.

Normālais sadalījums ir ļoti noderīgs centrālo robežteorēmu dēļ, kas apgalvo, ka gadījuma lielumam sadalījums ir tuvs normālajam sadalījumam, ja tas ir vairāku citu savstarpēji neatkarīgu gadījuma lielumu summa. Normālais sadalījums dažkārt tiek saukts arī par **zvanveida līkni**, tomēr zvanveida formas sadalījums ir vairākiem sadalījumiem, piemēram, Košī un Stjūdenta.

Normālajam sadalījumam varbūtību blīvuma funkcija ir:

: 
f(x) = \frac{1}{\sigma\sqrt{2\pi}} e^{ -\frac{(x-\mu)^2}{2\sigma^2} }.


Ja gadījuma lielums ir sadalīts normāli, tad to pieraksta kā \mathcal{N}(\mu,\,\sigma^2). Parametrs *μ* ir matemātiskā cerība, kas normālajam sadalījumam ir arī moda un mediāna. Parametrs blīvuma funkcijā *σ* ir standartnovirze, līdz ar to  ir dispersija. Normālais sadalījums ir simetrisks attiecībā pret matemātisko cerību un ir nenegatīvs visā reālo skaitļu apgabalā.

Ja  un , tad sadalījums tiek saukts par **standartizēto normālo sadalījumu**.

Pilnīgi ideāls normālais sadalījums ir iespējams tikai teorētiski. Tādēļ parasti runā par atbilstību tam ar kādu noteiktu varbūtību, kas nozīmē pieļaujamās nobīdes no ideāla. To nosaka pēc asimetrijas un ekscesa koeficienta.

## Atsauces

## Ārējās saites

* ''Encyclopedia of Mathematics'' ieraksts
Rustams Begovs

**Rustams Begovs** (dzimis  Olainē) ir Latvijas hokejists, uzbrucējs. Pašlaik (2022) spēlē Vācijas 3. līgas komandā *Herforder EV*.

## Spēlētāja karjera
Karjeru Begovs sāka 2009.—10. gada sezonā Latvijas hokeja līgas kluba SK Rīga/Profs 18 rindās. 2012.—13. gada sezonā uzbrucējs sāka spēlēt Krievijas Jaunatnes hokeja līgas kluba HK Rīga sastāvā.

2013.—14. gada KHL sezonā vairākkārt tika izsaukts uz Rīgas "Dinamo" komandu. Tās sastāvā Begovs debitēja 2013. gada 17. novembra spēlē pret Hantimansijskas "Jugra". Savus pirmos vārtus KHL guva 29. novembra spēlē pret Jekaterinburgas "Avtomobilist". Sezonas gaitā komandas rindās Begovs aizvadīja 28 spēles, atzīmējoties ar četriem (2+2) punktiem.

2014. gada vasarā pievienojās Karaghandi "Saryarka" rindām, tās sastāvā Krievijas Augstākajā līgā gan aizvadot tikai vienu spēli. Sezonu hokejists aizvadīja "Saryarka" Kazahstānas čempionāta fārmklubā Karaghandi "Berkut". 2015. gada vasarā pievienojās HK MOGO, taču pēc trīs tās sastāvā aizvadītām sezonām pārcēlās uz HK Zemgale rindām.

Rezultatīvākais HK Zemgale/LLU 2018.—19. regulārā čempionāta uzbrucējs Begovs 34 spēlēs guva 15 vārtus un izdarīja 22 rezultatīvās piespēles (109 metieni uz vārtiem). Begovs regulārā čempionātā bija sestais rezultatīvākais uzbrucējs. Divas spēles līdz sezonas beigām guva traumu, kuras dēļ nevarēja piedalīties izslēgšanas kārtas spēlēs. 2020. gada rudenī uzsāka pildīt komandas kapteiņa funkcijas.

## Karjeras statistika
[right|thumb|220px|R.Begovs vēl [HK Mogo sastāvā]]
### Klubu statistika

## Atsauces

## Ārējās saites
Derons Kvints

**Derons Kvints** (; dzimis ) ir bijušais amerikāņu hokejists, aizsargs. Pēdējais klubs kurā spēlēja bija Vācijas hokeja līgas klubs HK Minhene.

## Spēlētāja karjera
Pēc vairākām Rietumu hokeja līgas kluba Sietlas "Thunderbirds" rindās aizvadītām sezonām, profesionāļa karjeru viņš sāka 1995.—96. gada sezonā, tajā aizvadot 51 spēli NHL kluba Vinipegas "Jets" rindās. Jau nākamajā sezonā Kvints kopā ar "Jets" franšīzi pārcēlās uz Fīniksas "Coyotes". "Coyotes" sastāvā jaunais aizsargs gan nostiprinājās vien 1998.—99. gada sezonā, taču jau 1999.—2000. gada sezonā hokejists tika aizmainīts uz Ņūdžersijas "Devils" vienību.

Nākamās divas sezonas viņš aizvadīja Kolumbusas "Blue Jackets" rindās, izceļoties ar lielāko spēles laiku komandā. 2002.—03. gada sezonu aizvadīja "Coyotes" sastāvā, taču tad sezonu spēlēja Čikāgas "Blackhawks" rindās. 2004.—05. gada NHL sezonas lokauta laikā spēlēja Itālijas hokeja līgas vienībā *[[HC Bolzano]]*.

2005.—06. gada sezonu uzsāka Šveices hokeja līgas vienībā Klotenes "Flyers", taču jau drīz pievienojās Vācijas hokeja līgas klubam Berlīnes "Eisbären". 2006.—07. gada sezonas ievadā aizvadīja piecas spēles Ņujorkas "Islanders" rindās, taču tad atgriezās "Eisbaren" sastāvā. 2006., 2008. un 2009. gadā Kvints kopā ar komandu izcīnīja Vācijas čempiona titulu, 2007.—08. gada sezonā bija arī visas līgas rezultatīvākais aizsargs.

2009.—10. gada sezonu Kvints aizvadīja KHL klubā Ņižņekamskas "Ņeftehimik", taču tad pievienojās Čeļabinskas "Traktor" rindām, 2012.—13. gada sezonā kopā ar klubu sasniedzot Gagarina kausa izcīņas finālu. 2010.—11. gada sezonā Kvints bija arī visas līgas labākais vārtu guvējs starp aizsargiem. 2015.—16. gada sezonā Kvints bija "Traktor" kapteinis.

ASV hokeja izlases rindās spēlējis 2001. gada Pasaules čempionātā.

## Ārējās saites
Kriss Lī

**Kriss Lī** (; dzimis ) ir bijušais kanādiešu hokejists, aizsargs. Karjeras otrajā pusē piecas sezonas aizvadīja Kontinentālās hokeja līgas klubā Magņitogorskas "Metallurg", divas reizes izcīnot Gagarina kausu. Kanādas hokeja izlases rindās izcīnījis olimpisko spēļu bronzas medaļu un pasaules čempionāta sudraba medaļu.

## Spēlētāja karjera
Profesionāļa karjeru Lī sāka 2004.—05. gada sezonā Austrumkrasta hokeja līgas vienībā Floridas "Everblades". Tās rindās viņš spēlēja līdz 2006.—07. gada sezonas vidum, kad pārcēlās uz Amerikas hokeja līgas vienību Omahas "Knights". Turpmākās trīs sezonas Lī aizvadīja dažādos AHL klubos, līdz 2010. gada vasarā pievienojās Vācijas hokeja līgas klubam Ķelnes "Haie".

"Haie" sastāvā Lī aizvadīja vienu sezonu, tad pievienojoties Manheimas "Adler" rindām. 2011.—12. gada sezonu Lī noslēdza kā visas Vācijas hokeja līgas rezultatīvākais aizsargs, iegūstot arī līgas labāka aizsarga balvu. 2012.—13. gada sezonā viņš spēlēja Zviedrijas Elitsērijas komandā Färjestads BK, arī to noslēdzot kā visas līgas rezultatīvākais aizsargs.

2013. gada vasarā pievienojās Maika Kīnana vadītajam KHL klubam Magņitogorskas "Metallurg". Lī tika atzīts par visas līgas septembra labāko aizsargu. Sezonas izskaņā kopā ar "Metallurg" izcīnīja Gagarina kausu, finālsērijā ar 4—3 pārspējot Prāgas "Lev". 2016. gadā Lī kopā ar "Metallurg" izcīnīja vēl vienu Gagarina kausa titulu, tiekot iekļauts arī līgas simboliskajā izlasē. 2017. gadā bija KHL rezultatīvākais aizsargs. 2017. gada augusta nogalē pievienojās NHL klubam Losandželosas "Kings" uz pārbaudes laiku, tomēr pēc to neizturēja un atgriezās "Metallurg" sastāvā. Pēc sezonas beigām noslēdza karjeru.

## Ārējās saites
CBERS-3

***CBERS-3*** jeb ***Ziyuan I-03*** bija Ķīnas un Brazīlijas kopējās Zemes tālizpētes programmas *[[CBERS]]* pavadonis, kurš zaudēts nesējraķetes avārijā 2013. gada decembrī. To bija paredzēts ievadīt solārsinhronā orbītā.

Pavadoni izgatavojusi Ķīnas Kosmosa tehnoloģiju akadēmija sadarbībā ar Brazīliju.

Kosmiskajā aparātā bija uzstādīti četri instrumenti:
* *MUXCam*, multispektrālā kamera
* *PanMUX*, panhromatiska kamera
* *IRSCAM*, infrasarkanais vidējas izšķirtspējas skeneris
* *WFICAM*, plaša lauka kamera

## Lidojuma gaita
*CBERS-3* tika palaists  03:26 UTC ar nesējraķeti *[[Chang Zheng 4B]]* no Taijuaņas pavadoņu palaišanas centra Ķīnas vidienē. Raķete avarēja un pavadonis tika zaudēts.

## Atsauces

## Ārējās saites
* CBERS 3, 4 / ZY-1 03, 04 Gunter Dirk Kreb
Nokia 1011

***Nokia 1011*** bija Somijas uzņēmuma *[[Nokia]]* GSM pirmais masu produkcijas mobilais telefons. Tas izlaists 1992. gada 10. novembrī. Telefons tika tirgots arī ar nosaukumu ***Mobira Cityman 2000***.

Telefona ārējais izskats bija bāzēts uz analogo modeli *[[Nokia 101]]*.
*Nokia 1011* bija ārēja izvelkama antena, tam bija monohroms displejs, kurā varēja parādīt divas teksta rindas. Aparāta izmēri bija 195 x 60 x 45 mm un masa 495 g. Telefonā varēja saņemt īsziņas.

*Nokia 1011* tika izlaists līdz 1994. gadam, kad to nomainīja *[[Nokia 2110 ]]*.

## Ārējās saites

* Nokia 1011 mobilephonehistory.co.uk
Envers Ļisins

**Envers Ļisins** (; dzimis ) ir krievu hokejists, malējais uzbrucējs. Pašlaik (2018) Ļisins spēlē KHL komandā Novosibirskas "Sibirj".

## Spēlētāja karjera
Profesionāļa karjeru Ļisins sāka 2003.—04. gada sezonā, kuru aizvadīja Krievijas Augstākās līgas kluba Saratovas "Kristall" rindās. Jau nākamajā sezonā viņš spēlēja Krievijas Superlīgas vienībā Kazaņas "Ak Bars", 2005.—06. gada sezonā kopā ar komandu izcīnot Krievijas čempiona titulu.

2006.—07. gada sezonu Ļisins sāka jau NHL vienībā Fīniksas "Coyotes". Nākamajās sezonās gan "Coyotes" rindās viņam nostiprināties neizdevās, un 2009.—10. gada sezonu uzbrucējs aizvadīja Ņujorkas "Rangers" sastāvā.

2010. gada vasarā Ļisins atgriezās Krievijā, kur pievienojās Magņitogorskas "Metallurg" rindām, tajās spēlējot nākamās trīs sezonas, līdz līgas jaunpienācējas Vladivostokas "Admiral" izvēlējās hokejistus līgas paplašināšanās draftā. Ļisins kļuva par "Admiral" kapteini. 2015. gada pievienojās Ufas "Salavat Julajev".

## Ārējās saites
Nokia 2160

[thumb|right|220px|''Nokia'' mobilo telefonu evolūcija. ''[Nokia 638*, ***Nokia 2160***, *Nokia 5160*, *Nokia 6070*]]
***Nokia 2160*** bija pasaulē pirmais divu sistēmu [[mobilais telefons]], kas varēja darboties gan ciparu *D-AMPS* gan analogajā *AMPS* tīklā. To ražoja [[Somija]]s uzņēmuma *Nokia* un tika izlaists 1996. gadā.

*Nokia 2160* bija ārēja antena, tam bija monohroms displejs, kurā varēja parādīt trīs teksta rindas ar 10 simboliem rindā. Aparāta izmēri bija 139 x 55 x 25 mm un masa 224 g. Telefonā varēja saņemt [[īsziņa]]s. To varēja pieslēgt datoram ar *PCMCIA'' karti.

## Ārējās saites
* Nokia 2160 cellphones.ca
* Nokia 2160 Nokia Museum
Kuka sala

**Kuka sala** () ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojusies arhipelāga dienvidrietumos Dienvidu Tules salu grupā. Sanlesmesa šaurums un Duglasa šaurums to atdala no Tules salas rietumos, bet Morisa šaurums — no Belinshauzena salas ziemeļaustrumos. Sala tiek uzskatīta par aktīvu vulkānu, lai arī dokumentētas vulkāniskās aktivitātes nav novērotas.

Salu, domājams, 1775. gada 31. janvārī pirmie ieraudzīja britu jūrasbraucēja Džeimsa Kuka ekspedīcijas dalībnieki, pie kam Dienvidu Tules salu grupa tika atzīmēta kopā, jo nebija iespējams veikt to detalizētu izpēti. Salas atsevišķo statusu 1819. gadā precizēja Krievijas ekspedīcija jūrasbraucēja Fabiāna fon Belinshauzena vadībā un salu nosauca pirmatklājēja Kuka vārdā. Salas krasti ir stāvi un nepieejami, pirmie cilvēki krastā izsēdās ar helikoptera palīdzību tikai 1962. gadā.

## Atsauces
Rafaels Vaganjans

**Rafaels Vaganjans** (; dzimis  Erevānā) ir Armēnijas starptautiskais lielmeistars šahā (1971).

## Šahista karjera
1969. gadā Groningenā kļuvis par Eiropas junioru vicečempionu šahā. Pēc gada debitējis PSRS šaha čempionāta finālā Rīgā. Kopumā PSRS čempionātu finālos piedalījies 11 reizes, bet 1989. gadā Odesā kļuvis par PSRS čempionu šahā. 1971. gadā turnīrā Vrnjačka Banjā (Dienvidslāvija, tagad Serbija) izpildījis lielmeistara normu (GM). 1989. gadā Vaganjanam piešķirts PSRS nopelniem bagātā sporta meistara nosaukums.
Vairākkārt piedalījies Pasaules šaha čempiona nosaukuma ciklos. Visveiksmīgākais bijis starpzonu turnīrs 1985. gadā Bīlē (Šveice), kurā Vaganjans kļuvis par uzvarētāju un iekļuvis pretendentu turnīrā. Tajā pašā gadā pretendentu turnīrā Monpeljē ierindojies 2. vietā, iekļūstot pretendentu mačos. 1986. gadā Minskā pretendentu maču pusfinālā zaudējis Andrejam Sokolovam ar 2:6. Nākamajā pretendentu maču ciklā jau 1. kārtā zaudējis Lajošam Portišam ar 2½:3½. Vēlāk piedalījies arī FIDE Pasaules čempionātos pēc izslēgšanas sistēmas (1997, 2000, 2001, 2004), taču tālāk par sacensību 2. kārtu nav ticis.

PSRS un Armēnijas izlašu sastāvos sekmīgi piedalījies šaha komandu sacensībās:
* Pasaules šaha olimpiādēs piedalījies 9 reizes (1978, 1984, 1986, 1992, 1994, 1996, 1998, 2000, 2004). Komandu kopvērtējumā izcīnījis 2 zelta (1984, 1986), sudraba (1978) un 2 bronzas (1992, 2004) medaļas, bet individuālā vērtējumā - 2 zelta (1984, 2004) un sudraba (1984) medaļas;
* Pasaules komandu šaha čempionātos piedalījies 6 reizes (1985, 1989, 1993, 1997, 2001, 2005). Komandu kopvērtējumā izcīnījis 2 zelta (1985, 1989) un 3 bronzas (1997, 2001, 2005) medaļas, bet individuālā vērtējumā - 2 zelta (1985, 1989) un sudraba (2001) medaļas;
* Eiropas komandu šaha čempionātos piedalījies 6 reizes (1980, 1983, 1989, 1992, 1997, 2005). Komandu kopvērtējumā izcīnījis 3 zelta (1980, 1983, 1989) un bronzas (1997) medaļas, bet individuālā vērtējumā - zelta (1997) un 2 bronzas (1980, 1983) medaļas;
* Pasaules studentu komandu šaha čempionātos piedalījies 4 reizes (1972, 1974, 1976, 1977), un visas reizes bijis uzvarētājs gan komandu, gan individuālā vērtējumā.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (Pasaules komandu šaha čempionāti)
*  šahista profils vietnē olimpbase.org (Pasaules studentu komandu šaha čempionāti)
*  šahista profils vietnē olimpbase.org (Eiropas klubu komandu šaha čempionāti)
*  šahista profils vietnē olimpbase.org (PSRS komandu čempionāti)
*  šahista profils vietnē olimpbase.org (PSRS komandu kausi)
Belinshauzena sala

**Belinshauzena sala** () ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojies arhipelāga dienvidrietumos Dienvidu Tules salu grupā, Morisa šaurums to atdala no Kuka salas dienvidrietumos, bet Forstera šaurums — no Bristola salas ziemeļaustrumos. Sala ir aktīvs vulkāns, tās centrā krāteris ap 500 m diametrā. Novērotas fumarolas. Pēdējais izvirdums datēts starp 1964. un 1986. gadu.

Salu, domājams, 1775. gada 31. janvārī pirmie ieraudzīja britu jūrasbraucēja Džeimsa Kuka ekspedīcija, pie kam Diemvidu Tules salu grupa tika atzīmēta kopā, jo nebija iespējams veikt to detālu izpēti. Salas atsevišķo statusu 1819. gadā precizēja Krievijas ekspedīcija jūrasbraucēja Fabiāna fon Belinshauzena vadībā. Salu nokartēja un Belinshauzena vārdu tai piešķīra *Discovery II* ekspedīcija 1930. gadā. Pirmā izkāpšana krastā 1962. gadā ar helikopteru no kuģa *HMS Protector*.

## Atsauces
Pirna

**Pirna** () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķa centrs pie Vēzenicas upes ietekas Elbā uz dienvidaustrumiem no Drēzdenes.

## Vēsture
Pilsēta pirmoreiz rakstos minēta 1233. gadā un līdz 1405. gadam ietilpa Bohēmijā. 1639. gadā, Trīsdesmitgadu kara laikā, Pirnu ieņēma Zviedrijas karaspēks. 1756. gada septembrī - oktobrī Septiņgadu karā notika Pirnas aplenkums, kura rezultātā Prūsijas spēki guva pārliecinošu uzvaru pār sakšiem. 1811. gadā pie pilsētas, Zonnenšteinas pilī, nodibināja psihiatrisko slimnīcu, kurā no 1940. līdz 1942. gadam akcijas T4 ietvaros darbojās eitanāzijas centrs. Tika nogalināti apmēram 15 000 pacientu. 2002. gadā Pirna cieta Elbas plūdos.

## Ekonomika
Pirnā atrodas Vācijas Federālā policijas reģionālā mītne, kas atbild par policijas darbu Saksijā, Saksijā-Anhaltē un Tīringenē.

## Izglītība, kultūra, tūrisms un sports
Pie pilsētas atrodas milzīgs 1937. gadā celtais ūdensprocedūru parks (*Geibeltbad Pirna*).

## Cilvēki
Pirna ir dominikāņu mūka Johana Tecela (*Johann Tetzel*, 1465-1519) dzimtā pilsēta.

## Atsauces

## Ārējās saites

*Geibeltbad Pirna
*Mākslas projekts, veltīts Zonnešteinas eitanāzijas centram
Vladimirs Akopjans

**Vladimirs Akopjans** (; dzimis , Baku) ir Armēnijas starptautiskais lielmeistars šahā (1991), kas kopš 2021. gada nogales pārstāv ASV.

## Šahista karjera
Botviņņika — Kasparova šaha skolas audzēknis. Trīs reizes uzvarējis Pasaules junioru šaha čempionātos: 1986. gadā  U-16 vecuma grupā, 1988. gadā - U18 vecuma grupā, 1991. gadā - U20 vecuma grupā.
Kopš 1994. gada piedalās Pasaules šaha čempiona nosaukuma izcīņas ciklos. 1999. gadā izslēgšanas turnīrā Lasvegasā sasniedzis Pasaules čempionāta finālu pēc uzvaras pusfinālā pret angļu lielmeistaru Maiklu Adamsu - 1½:½. Tomēr finālā nācies atzīt Aleksandra Halifmana pārākumu ar 2½:3½ un samierināties ar Pasaules šaha vicečempiona nosaukumu. 2004. gada izslēgšanas turnīrā Tripolē ticis līdz sacensību ceturtdaļfinālam, kur piekāpies Maiklam Adamsam ar ½:1½. 2006. gadā kļuvis par pirmo Armēnijas šahistu, kas FIDE Elo reitingu sarakstā pārsniedzis 2700 punktu robežu.

Armēnijas izlases sastāvā sekmīgi piedalījies šaha komandu sacensībās:
* Pasaules šaha olimpiādēs piedalījies 11 reizes (1992, 1994, 1996, 1998, 2002, 2004, 2006, 2008, 2010, 2012, 2014). Komandu kopvērtējumā izcīnījis 3 zelta (2006, 2008, 2012) un 3 bronzas (1992, 2002, 2004) medaļas, bet individuālā vērtējumā - zelta (2008) un 2 sudraba (2002, 2012) medaļas;
* Pasaules komandu šaha čempionātos piedalījies 8 reizes (1993, 1997, 2001, 2005, 2010, 2011, 2013, 2015). Komandu kopvērtējumā izcīnījis zelta (2011) un 4 bronzas (1997, 2001, 2005, 2015) medaļas, bet individuālā vērtējumā - zelta (2001), 2 sudraba (1993, 2011) un bronzas (2010) medaļas;
* Eiropas komandu šaha čempionātos piedalījies 7 reizes (1992, 1997, 2005, 2007, 2009, 2011, 2013). Komandu kopvērtējumā izcīnījis sudraba (2007) un bronzas (1997) medaļas, bet individuālā vērtējumā - bronzas (2011) medaļu.

2005. gadā kļūdaini ticis arestēts Dubaijas (Apvienotie Arābu Emirāti) lidostā, jo vārda un uzvārda sakritības dēļ noturēts par Interpola meklētu slepkavu. Pārpratums drīzumā noskaidrojies, taču Akopjans nokavējis uz Dubaijas šaha turnīra sākumu.

Jaunībā aizrāvies arī ar šaha kompozīciju. Savus uzdevumus publicējis grāmatā.

Kopš 2021. gada nogales šaha turnīros pārstāv ASV.

## Literatūra
* *Акопян В. Э.* 150 шахматных задач и этюдов. — М.: Russian CHESS House / Русский шахматный дом, 2015. — 80 с. . 

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (Pasaules komandu šaha čempionāti)
*  šahista profils vietnē olimpbase.org (Eiropas klubu komandu šaha čempionāti)
*  šahista profils vietnē olimpbase.org (PSRS komandu čempionāti)
Čans Sontheks

**Čans Sontheks** (, dzimis , miris ) bija augsta ranga Ziemeļkorejas valsts un partijas darbinieks. Viņš bija Ziemeļkorejas valsts vadītāja Kima Čenira svainis (māsas Kimas Kjonhijas vīrs), taču viņa dēla, nākamā līdera Kima Čonina valdīšanas laikā krita nežēlastībā un tika sodīts ar nāvessodu.

Studējis Kima Irsena universitātē Phenjanā, kā arī Maskavas Valsts universitātē. Pēc atgriešanās no studijām Maskavā apprecēja valsts vadītāja Kima Irsena meitu Kimu Kjonhiju. Viņas brāļa Kima Čenira valdīšanas laikā Čans Sontheks ieņēma augstus amatus Ziemeļkorejas valsts un valdošās Korejas Strādnieku partijas struktūrās. Kopš 2009. gada bija Ziemeļkorejas Aizsardzības komitejas priekšsēdētāja vietnieks, kas pēc būtības ir otrais augstākais amats valstī.

2013. gada decembrī tika atbrīvots no visiem amatiem, arestēts, kā iemeslus minot korupciju, narkotiku lietošanu, necienīgas attiecības ar sievietēm, aizraušanos ar azartspēlēm un citu likumu pārkāpšanu. Šāda detāla sabiedrības informēšana par aresta iemesliem un pat aresta brīža fotoattēlu publiskošana ir bezprecedenta gadījums KTDR vēsturē. 12. decembrī kara tribunāls apvainoja Čanu Sontheku mēģinājumā gāzt pastāvošo valsts iekārtu un piesprieda viņam nāvessodu, kas tai pašā dienā arī tika izpildīts.

## Atsauces

## Ārējās saites
25. Abavas policijas bataljons

**25. Abavas policijas bataljons** () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1944. gada 7. februārī ar iekļaušanu 2. Liepājas latviešu brīvprātīgo policijas pulkā.

## Izveidošana
25. Abavas policijas bataljonu saformēja pulkvežleitnants Kārlis Plikausis 1942. gada 6. martā Liepājā no Kurzemes apgabala brīvprātīgajiem, izveidošanas brīdī tajā bija 15 virsnieki, 62 instruktori un 389 kareivji, vadošais sastāvs bija šāds:

Bataljona komandieris - pulkvežleitnants Kārlis Plikausis

* 1. rotas komandieris — virsleitnants Žanis Zemgals
* 2. rotas komandieris — virsleitnants Rūdolfs Jaunliniņš
* 3. rotas komandieris — virsleitnants Rūdolfs Aluts

Bataljonam izsniedza Latvijas armijas formas tērpus un dienesta pakāpes, arī apmācības tika veiktas pēc Latvijas armijas reglamenta. 1942. gada jūnija beigās bataljons saņēma rīkojumu izbūvēt nocietinājuma pozīcijas no Liepājas ezera ziemeļu gala līdz Redāna fortam. Jūnija pēdējās dienās pienāca pavēle 1. jūlijā būt gataviem izbraukšanai uz Korosteņu Ukrainā.

## Dienesta gaitas
thumb|270px|25. Abavas bataljona vīri ar vietējiem bērniem 1943. gada vasarā Ovručos.
Pēc vairāku dienu brauciena bataljons sasniedza Korosteņu, kur tajā pašā dienā saņēma pavēli novietoties tuvējā Ovruču pilsētā.
Šeit bataljons uzsāka apmācības, taču tās nācās pārtraukt, jo, ievērojamās partizānu aktivitātes dēļ, bataljons tika norīkots sardžu dienestā un partizānu apkarošanā šajā rajonā; dažas vienības bija izkliedētas par 130-160 km attālu cita no citas. Šo uzdevumu izpildes laikā partizāni latviešu karavīrus iesauca par "zaļajiem velniem" - formas tērpu zaļās krāsas dēļ. 1943. gada 5. maijā Abavas bataljonam pievienoja 17. Vidzemes bataljonu, pēc pievienošanas bataljons vadošais sastāvs bija šāds:

Bataljona komandieris - pulkvežleitnants Kārlis Plikausis

* 1. rotas komandieris — kapteinis Eduards Pūce
* 2. rotas komandieris — virsleitnants Jānis Līdums
* 3. rotas komandieris — kapteinis Hermanis Gūtmanis

Lielākās un mazākās sadursmēs ar partizānu spēkiem bataljons pavadīja laiku līdz 1943. gada 24. decembrim, kad saņēma 2 nedēļu atvaļinājumu un caur Brestu un Viļņu atgriezās Latvijas teritorijā, kur novietojās Rīgā.

1944. gada 7. februārī bataljons tika iekļauts 2. Liepājas latviešu brīvprātīgo policijas pulkā kā II bataljons.

## Atsauces
Tule

**Tule** (, ) ir leģendāra sala vai zeme Eiropas ziemeļos, ko pirmais aprakstījis Senās Grieķijas ceļotājs Pītejs (ap 380—310 p.m.ē.) savā sacerējumā «Par Okeānu» (*Περί τού Ωκεανού*). Pīteja sacerējums nav saglabājies, bet jau vairāki viņa laikabiedri apšaubīja tādas zemes pastāvēšanu. Viduslaikos Tules nosaukums dažādos laikos attiecināts uz daļu Britānijas, Skandināvijas, Jitlandes, Fēru, Šetlendas, Hebridu salām, Islandi, Grenlandi un pat Sāmsalu.

## Atsauces

## Skatīt arī
* Tules aviobāze
* Tules sala
* Dienvidu Tules salas